
Emne:
Internt statusmøte om Vortex og veien videre (del av arbeidet med Handlingsplanen til DML, 2006)
Status og punkter til avklaring
1. Det vi har utviklet ferdig pr. nyttår er funksjoner og muligheter slik de fremgår av brukerdokumentasjonen: https://vortex-dav.uio.no/brukere/monahst/Vortexutvikling/Brukerdok/brukerdok-des05.pdf
2. I løpet av høsten 2005 har vi gjennomført to piloter i MEVIT4000 og EST4001. Erfaringene viser at deltakerne synes det er enkelt å bruke Vortex. Disse emnene er så fornøyde at de ønsker å bruke teknologien også i vårsemesterets utgave av kursene. I tillegg har vi startet en pilot på JUS som går denne våren. På grunn av sykemeldingen til prosjektleder, har vi sett behovet for å samle trådene på nytt og stake ut en kurs for vårens arbeid.
3. Det første vi vil ta tak i er å klargjøre mandat for prosjektet på nytt. Ulike innspill og tanker til prosjektarbeidet har tilkommet underveis i løpet. Vi må nå definere grensene på nytt.

a. Innsalg til Udir

b. Feide-arbeid

c. Kompetansemappe: Folk.uio.no?

4. Vi ønsker også en referansegruppe slik at kvaliteten på teknologien sikres. Trond Eiliv Hauge fra InterMedia ønskes inn i en slik gruppe. Eevi Beck fra UNIPED/PFI vil også være aktuell.
5. Noen verktøy og funksjoner gjenstår i henhold til den første spesifikasjonen. Oddmund må vurdere hvor stor jobb dette er i lys av oppstart denne våren eller til høsten. En referansegruppe bør også se på dette ut fra et brukerperspektiv. Det som gjenstår er:
a. Automatikk i oppretting av mapper: dette er en større jobb siden det er en Cerebrum-problematikk. Når bør Cerebrum-avhengig arbeid inngå i prosjektet? Vi må bestemme når dette arbeidet skal starte og hvem som må involveres. 
b. Utvikling av maler: Vi har tidligere bestemt at vi prioriterer mal for sluttrefleksjon. Det vil si en mal hvor studenten gir sine refleksjoner og begrunnelser over utvalg av arbeider til sluttvurdering, samt egenvurdering av arbeidene. Andre relevante maler må eventuelt defineres inn i prosjektet etter tilbakemelding fra pilot og referansegruppe.
c. Versjonskontroll: I mappevurdering er versjonskontroll av dokumenter viktig siden selve læreprosessen (utvikling bedømt gjennom dokumentutkast) også skal vurderes. 
d. Samskrivingsdokument: Et samskrivingsdokument hadde vært spennende å utvikle. Vi foreslår at Oddmund begynner å titte på Kark og andre måter å samskrive på, slik at vi får et felles bilde av hva en slik funksjonalitet kan være i Vortex.
e. Lærerkommentar: I kravspesifikasjonen er lærerkommentar direkte i mappe nevnt, men det er usikkert om dette oppleves som relevant i Vortex. 
6. Fordelen med Vortex er enkelhet. Hvor langt skal vi gå mht utvikling av nye funksjoner? 

7. Udir venter vi med til høstsemesteret (med mindre noe skulle tilsi at dette er taktisk dumt)
8. Mona og Susanne forfatter en rapport til lederne våre og skriver et utkast til mandat, rammer og resultatmål denne våren. 

